Het BrouwDOK
Havenbrouwerij Het BrouwDOK op de Nieuwe Willemskade yn Harns is miskien wol de iennichste bûtendykse brouwerij fan 'e wrâld. Der wurde eigen bieren broud dêr't eksperimintearje in ûnderdiel fan de fyzje is. Sa is der in Wadden gin makke fan it bier dat net ferkocht wurde koe yn koroanatiid. Ek is men op "ekspedysje" gien troch bieren te brouwen mei yngrediïnten út ferskate lannen. De dream is om it seewetter út de Waadsee as boarne te brûken foar de brouwerij. De brouwerij is oansletten by CRAFT.

Skiednis 
Bierkarmaster Gerard Ypenga broude yn 2010 op in souderkeamer oan de Baarsjesweg yn Amsterdam bier ûnder de namme Better Wetter / Probieren. Yn 2012 waard de hannelsnamme wizige yn BrouwDOK (nei de Dokkade yn Harns) en waarden yn de nano-brouwerij fan Gerard, efter syn wenhûs, de earste kommersjele bieren broud. Troch romtegebrek ferhuze de brouwerij yn 2016 nei it Havenplein yn Harns, dêr't yn in âld Sineesk restaurant de brouwerij op 'e nij opboud waard, mei in priuwlokaal der by. 

Yn 2017 is de brouwerij ferhuze nei in grutte loads, bûtendyks oan de râne fan de Waadsee. Healweis 2018 is der in folautomatyske 20 hektoliter brou-ynstallaasje ynstallearre, begjin 2019 is it priuwlokaal "Het Proefdok" offisjeel iepene foar publyk. Yn 2020 is de brouwerij útwreide mei ûnder oare 4 nije 20 hektoliter fergistingstanks.

Hjoed-de-dei 
Yn 2021 waard it proeflokaal folslein ferboud; de earste ferdjipping jout in bjusterbaarlik útsjoch op it Waad en de haven mei de brune float. 

By eltse brousesje wurdt der mar leafst 2000 liter bier broud, somtiden twa kear op in dei. Troch it tal fergistingstanks kin der algeduerigen broud wurde. Ek is it mooglik der bier nei eigen resept brouwe te litten. 

The Passion waard yn 2023 opfierd yn Harns, wêrby it proeflokaal in haadrol spiele as lokaasje foar meardere televyzjeopnames. Spesjaal foar dizze Passion is de Passion IPA broud, dat allinnich op de taap te krijen wie.

Assortimint 
Fêste bemanning

 Amber (Captains Daughter) - amber ale
 De Dokwerker - baltic porter
 Slim Simmer - licht blond
 Vlaams Paard - tripel
 Wad Weizen - Weizen
 Ype - IPA
 Roerwerk - zwaar blond
 Slagschip Triple Weizen

Seizoenkrêften

 Bolder bock - dubbel bock
 De Dude - imperial milk stout
 De Dude Barrel Aged - waadripe yn de seeloft op fetten fan Heaven Hill en Chevas Regal
 Hophûn - Belgian IPA
 Sail 2022 - session IPA
 Us Ale - American pale ale
 Zeeson - saison
 Spring aan wal - amber IPA
 Noorderlicht - Farmhouse Ale (broud as collaboration brew mei brouwerij Baxbier út Grinslân, brouwerij Jonge Beer út Drinte en Hollands Hophuis)

Opstappers

 De Schenker - mild ale
 India Pale Ale (expeditie India)
 Witte Swaen - witbier

Bieren yn opdracht
 Good Bye Good Boii - ôfskiebier fan brouwer Leon Rodermond
 It Lulke Wiif - Read & Hitsich foar Brouwerij De Freonskip
 Ut Spiegeltsje - blond (yn opdracht fan Brasserie Spiegelaar yn Ljouwert)
 Henri Willig bieren (yn opdracht fan tsiismakker Henri Willig yn Katwoude)
 Potvis Spelt Blond foar Strandpaviljoen De Potvis yn Starum
 Brout foar Stadsbrouwerij Sneek yn Snits
 Brout De Toer triple foar Kleine Beer Brouwerij
 Passion IPA
 Balkster Spelt, Balkster Dubbel en Balkster Tripel - foar Supermerk PLUS Siemonsma yn Balk
 Johannes Duhoux Dubbel - foar Restaurant Duhoux yn Wurdum
 Bonno Duhoux Blond - foar Restaurant Duhoux yn Wurdum
 Louis Duhoux Tripel - foar Restaurant Duhoux yn Wurdum
 Brasshopper NEIPA - 10-jierrich jubileumbier fan de band Broken Brass
 Pak 'm bij de Hals Frans Dubbel & Portret - projekt Match Rijksmuseum en gemeentemuseum Het Hannemahuis
 Wad 'n Sjouwtsje Blond - foar it KNRM Stasjon yn Harns
 Blonde Kip - foar kampeerterrein De Blauwe Haan yn Uffelte

Keppeling om utens 
 Webstek fan Het BrouwDOK

Fryske bierbrouwerij
Bedriuw oprjochte yn 2012
Bedriuw yn Harns